title: Odluka Vijeća (ZVSP) 2021/2008 od 16. studenog 2021. o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a

text:
                  17.11.2021

                  HR

                  Službeni list Europske unije

                  L 407/37

         ODLUKA VIJEĆA (ZVSP) 2021/2008
         od 16. studenog 2021.
         o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 46. stavak 6.,
         uzimajući u obzir Odluku Vijeća (ZVSP) 2017/2315 od 11. prosinca 2017. o uspostavi stalne strukturirane suradnje (PESCO) i utvrđivanju popisa država članica sudionica (1),
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 11. prosinca 2017. donijelo Odluku (ZVSP) 2017/2315.

                     (2)

                     Člankom 4. stavkom 2. točkom (e) Odluke (ZVSP) 2017/2315 predviđeno je da Vijeće izrađuje popis projekata koji će se osmišljavati u okviru PESCO-a i pri tom odražavati potporu razvoju kapaciteta i osiguravanje znatne potpore, u okviru postojećih sredstava i sposobnosti, operacijama i misijama zajedničke sigurnosne i obrambene politike (ZSOP).

                     (3)

                     Vijeće je 6. ožujka 2018. donijelo Odluku (ZVSP) 2018/340 (2) o izradi popisa projekata koje treba razviti u okviru PESCO-a.

                     (4)

                     Vijeće je 6. ožujka 2018. također donijelo Preporuku o planu za provedbu PESCO-a (3) („Preporuka”).

                     (5)

                     U točki 9. Preporuke navedeno je da bi Vijeće do studenoga 2018. trebalo ažurirati popis projekata u okviru PESCO-a kako bi se u njega uključio sljedeći skup projekata u skladu s postupkom utvrđenim u članku 5. Odluke (ZVSP) 2017/2315, kojim se posebno predviđa da Visoki predstavnik Unije za vanjske poslove i sigurnosnu politiku („Visoki predstavnik”) može dati preporuku u vezi s utvrđivanjem i ocjenjivanjem projekata u okviru PESCO-a na temelju procjena koje je dostavilo tajništvo PESCO-a kako bi Vijeće moglo donijeti odluku, nakon vojnog savjeta Vojnog odbora Europske unije (EUMC).

                     (6)

                     Vijeće je 25. lipnja 2018. donijelo Odluku (ZVSP) 2018/909 (4) o uspostavi zajedničkog skupa pravila za upravljanje projektima PESCO-a.

                     (7)

                     Vijeće je 19. studenoga 2018. donijelo Odluku (ZVSP) 2018/1797 (5) o izmjeni i ažuriranju Odluke (ZVSP) 2018/340.

                     (8)

                     Vijeće je 14. svibnja 2019. donijelo Preporuku o procjeni napretka koji su države članice sudionice ostvarile u ispunjavanju obveza preuzetih u okviru PESCO-a (6).

                     (9)

                     Vijeće je 12. studenoga 2019. donijelo Odluku (ZVSP) 2019/1909 (7) o izmjeni i ažuriranju Odluke (ZVSP) 2018/340.

                     (10)

                     Vijeće je 20. studenoga 2020. usvojilo Zaključke o strateškom preispitivanju PESCO-a 2020.

                     (11)

                     Vijeće je 20. studenoga 2020. donijelo Odluku (ZVSP) 2020/1746 (8) o izmjeni i ažuriranju Odluke (ZVSP) 2018/340.

                     (12)

                     Visoki predstavnik dao je 29. rujna 2021. preporuku Vijeću u vezi s utvrđivanjem i ocjenjivanjem prijedloga projekata u okviru PESCO-a.

                     (13)

                     Politički i sigurnosni odbor postigao je 19. listopada 2021. dogovor o preporukama sadržanima u vojnom savjetu EUMC-a o preporuci Visokog predstavnika u vezi s utvrđivanjem i ocjenjivanjem prijedloga projekata u okviru PESCO-a.

                     (14)

                     Vijeće bi stoga trebalo izmijeniti i ažurirati Odluku (ZVSP) 2018/340,

               DONIJELO JE OVU ODLUKU:

            Članak 1.
            Odluka (ZVSP) 2018/340 mijenja se kako slijedi:

                        1.

                        u članku 1. na popis se dodaju sljedeći projekti:

                                    „48.

                                    Centar za simulaciju i ispitivanje glavnih borbenih tenkova (MBT-SIMTEC);

                                    49.

                                    Vojno partnerstvo EU-a (EU MilPart);

                                    50.

                                    Ključni elementi europske pratnje (4E);

                                    51.

                                    Poluautonomno površinsko vozilo srednje veličine (M-SASV);

                                    52.

                                    Strateški zračni prijevoz tereta izvanredne veličine (SATOC);

                                    53.

                                    Mali RPAS sljedeće generacije (NGSR);

                                    54.

                                    Rotokopterska platforma za bespilotne letjelice;

                                    55.

                                    Malo prilagodljivo oružje (SSW);

                                    56.

                                    Zračna moć;

                                    57.

                                    Budući taktički teretni zrakoplovi srednje veličine (FMTC);

                                    58.

                                    Mreža kiberpoligona (CRF);

                                    59.

                                    Automatizirano modeliranje, identifikacija i procjena štete na urbanom terenu (AMIDA-UT);

                                    60.

                                    Zajednički centar za državne snimke (CoHGI);

                                    61.

                                    Obrana svemirskih sredstava (DoSA)”;

                        2.

                        u Prilogu I. dodaju se unosi iz Priloga I. ovoj Odluci;

                        3.

                        Prilog II. zamjenjuje se tekstom navedenim u Prilogu II. ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 16. studenog 2021.

                  Za Vijeće

                  Predsjednik

               J. BORRELL FONTELLES

            (1)  SL L 331, 14.12.2017., str. 57.

            (2)  Odluka Vijeća (ZVSP) 2018/340 od 6. ožujka 2018. o izradi popisa projekata koje treba razviti u okviru PESCO-a (SL L 65, 8.3.2018., str. 24.).

            (3)  Preporuka Vijeća od 6. ožujka 2018. o planu za provedbu PESCO-a (SL C 88, 8.3.2018., str. 1.).

            (4)  Odluka Vijeća (ZVSP) 2018/909 od 25. lipnja 2018. o uspostavi zajedničkog skupa pravila za upravljanje projektima PESCO-a (SL L 161, 26.6.2018., str. 37.).

            (5)  Odluka Vijeća (ZVSP) 2018/1797 od 19. studenoga 2018. o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a (SL L 294, 21.11.2018., str. 18.).

            (6)  Preporuka Vijeća od 14. svibnja 2019. o procjeni napretka koji su države članice sudionice ostvarile u ispunjavanju obveza preuzetih u okviru stalne strukturirane suradnje (PESCO) (SL C 166, 15.5.2019., str. 1.).

            (7)  Odluka Vijeća (ZVSP) 2019/1909 od 12. studenoga 2019. o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a (SL L 293, 14.11.2019., str. 113.).

            (8)  Odluka Vijeća (ZVSP) 2020/1746 od 20. studenoga 2020. o izmjeni i ažuriranju Odluke (ZVSP) 2018/340 o izradi popisa projekata koje treba razviti u okviru PESCO-a (SL L 393, 23.11.2020., str. 12.).

            PRILOG I.

                        Projekt

                        Članovi projekta

                                    48.

                                    Centar za simulaciju i ispitivanje glavnih borbenih tenkova (MBT-SIMTEC)

                        Grčka, Francuska, Cipar

                                    49.

                                    Vojno partnerstvo EU-a (EU MilPart)

                        Francuska, Estonija, Italija, Austrija

                                    50.

                                    Ključni elementi europske pratnje (4E)

                        Španjolska, Italija, Portugal

                                    51.

                                    Poluautonomno površinsko vozilo srednje veličine (M-SASV)

                        Estonija, Francuska, Latvija, Rumunjska

                                    52.

                                    Strateški zračni prijevoz tereta izvanredne veličine (SATOC)

                        Njemačka, Češka, Francuska, Nizozemska, Slovenija

                                    53.

                                    Mali RPAS sljedeće generacije (NGSR)

                        Španjolska, Njemačka, Portugal, Rumunjska, Slovenija

                                    54.

                                    Rotokopterska platforma za bespilotne letjelice

                        Italija, Francuska

                                    55.

                                    Malo prilagodljivo oružje (SSW)

                        Italija, Francuska

                                    56.

                                    Zračna moć

                        Francuska, Grčka, Hrvatska

                                    57.

                                    Budući taktički teretni zrakoplovi srednje veličine (FMTC)

                        Francuska, Njemačka, Švedska

                                    58.

                                    Mreža kiberpoligona (CRF)

                        Estonija, Bugarska, Francuska, Italija, Latvija, Luksemburg, Finska

                                    59.

                                    Automatizirano modeliranje, identifikacija i procjena štete na urbanom terenu (AMIDA-UT)

                        Portugal, Španjolska, Francuska

                                    60.

                                    Zajednički centar za državne snimke (CoHGI)

                        Njemačka, Španjolska, Francuska, Litva, Luksemburg, Nizozemska, Austrija, Rumunjska

                                    61.

                                    Obrana svemirskih sredstava (DoSA)

                        Francuska, Njemačka, Italija, Austrija, Poljska, Portugal, Rumunjska

            PRILOG II.
            KONSOLIDIRANI AŽURIRANI POPIS ČLANOVA PROJEKTA SVAKOG POJEDINOG PROJEKTA

                        Projekt

                        Članovi projekta

                                    1.

                                    Europsko zdravstveno zapovjedništvo (EMC)

                        Njemačka, Belgija, Češka, Estonija, Španjolska, Francuska, Italija, Luksemburg, Mađarska, Nizozemska, Poljska, Rumunjska, Slovačka, Švedska

                                    2.

                                    Europski sigurni radio definiran softverom (ESSOR)

                        Francuska, Belgija, Njemačka, Španjolska, Italija, Nizozemska, Poljska, Portugal, Finska

                                    3.

                                    Mreža logističkih čvorišta u Europi i potpora operacijama

                        Njemačka, Belgija, Bugarska, Grčka, Španjolska, Francuska, Hrvatska, Italija, Cipar, Litva, Mađarska, Nizozemska, Poljska, Slovenija, Slovačka

                                    4.

                                    Vojna mobilnost

                        Nizozemska, Belgija, Bugarska, Češka, Njemačka, Estonija, Grčka, Španjolska, Francuska, Hrvatska, Italija, Cipar, Latvija, Litva, Luksemburg, Mađarska, Austrija, Poljska, Portugal, Rumunjska, Slovenija, Slovačka, Finska, Švedska

                                    5.

                                    Europski centar za certifikaciju osposobljavanja europskih vojski

                        Italija, Grčka

                                    6.

                                    Operativna funkcija „Energija” (EOF)

                        Francuska, Belgija, Španjolska, Italija, Slovenija

                                    7.

                                    Raspoloživi vojni kapaciteti za pomoć u slučaju katastrofa (DM-DRCP)

                        Italija, Grčka, Španjolska, Hrvatska, Austrija

                                    8.

                                    (Polu)autonomni pomorski sustavi za protuminsko djelovanje (MAS MCM)

                        Belgija, Grčka, Francuska, Latvija, Nizozemska, Poljska, Portugal, Rumunjska

                                    9.

                                    Lučki i pomorski nadzor i zaštita (HARMSPRO)

                        Italija, Grčka, Poljska, Portugal

                                    10.

                                    Poboljšanje pomorskog nadzora (UMS)

                        Grčka, Bugarska, Irska, Španjolska, Francuska, Hrvatska, Italija, Cipar

                                    11.

                                    Platforma za razmjenu informacija o odgovoru na kiberprijetnje i kiberincidente (CTISP)

                        Grčka, Italija, Cipar, Mađarska, Portugal

                                    12.

                                    Timovi za brz odgovor na kiberincidente i uzajamna pomoć u području kibersigurnosti (CRRT)

                        Litva, Estonija, Hrvatska, Nizozemska, Poljska, Rumunjska

                                    13.

                                    Sustav strateškog zapovjedništva i nadzora (C2) za misije i operacije ZSOP-a (EUMILCOM)

                        Španjolska, Njemačka, Francuska, Italija, Luksemburg, Portugal

                                    14.

                                    Oklopno pješadijsko bojno vozilo / amfibijsko borbeno vozilo / lako oklopno vozilo (AIFV/AAV/LAV)

                        Italija, Grčka, Slovačka

                                    15.

                                    Neizravna artiljerijska potpora (EuroArtillery)

                        Slovačka, Italija, Mađarska

                                    16.

                                    Operativni centar EUFOR-a za odgovor na krizu (EUFOR CROC)

                        Njemačka, Grčka, Španjolska, Francuska, Italija, Cipar, Austrija

                                    17.

                                    Osposobljavanje za upravljanje helikopterom na velikoj visini i temperaturi (osposobljavanje H3)

                        Grčka, Italija, Rumunjska

                                    18.

                                    Zajednička škola za obavještajne aktivnosti EU-a (JEIS)

                        Grčka, Cipar

                                    19.

                                    Centri EU-a za testiranje i evaluaciju

                        Francuska, Švedska, Slovačka

                                    20.

                                    Integriran bespilotni zemaljski sustav (iUGS)

                        Estonija, Belgija, Češka, Njemačka, Španjolska, Francuska, Latvija, Mađarska, Nizozemska, Poljska, Finska

                                    21.

                                    Raketni sustavi EU-a izvan vidnog polja (BLOS) za kopnena bojišta

                        Francuska, Belgija, Cipar

                                    22.

                                    Paket za raspoloživu modularnu podvodnu interventnu sposobnost (DIVEPACK)

                        Bugarska, Grčka, Francuska, Rumunjska

                                    23.

                                    Europski sustavi letjelica na daljinsko upravljanje duge izdržljivosti za srednju nadmorsku visinu – MALE RPAS (Eurodrone)

                        Njemačka, Češka, Španjolska, Francuska, Italija

                                    24.

                                    Europski jurišni helikopteri TIGER Mark III

                        Francuska, Njemačka, Španjolska

                                    25.

                                    Obrambeni bespilotni zračni sustav (C-UAS)

                        Italija, Češka

                                    26.

                                    Europska platforma za zračne brodove u visokoj atmosferi (EHAAP) – postojana obavještajno-nadzorno-izvidnička (ISR) sposobnost

                        Italija, Francuska

                                    27.

                                    Jedinstveno raspoloživo zapovjedno mjesto (CP) za taktičko zapovijedanje i nadzor (C2) nad snagama za posebne operacije (SOF) za zajednička djelovanja malog opsega (SJO) – (SOCC) za SJO

                        Grčka, Cipar

                                    28.

                                    Program za sposobnost i interoperabilnost elektroničkog ratovanja za buduće zajedničke obavještajne, nadzorne i izviđačke aktivnosti (JISR)

                        Češka, Njemačka

                                    29.

                                    Kemijski, biološki, radiološki i nuklearni (CBRN) nadzor kao usluga (CBRN SaaS)

                        Austrija, Francuska, Hrvatska, Mađarska, Slovenija

                                    30.

                                    Zajedničke baze

                        Francuska, Belgija, Češka, Njemačka, Španjolska, Nizozemska

                                    31.

                                    Element za koordinaciju geometeorološke i oceanografske (GeoMETOC) potpore (GMSCE)

                        Njemačka, Belgija, Grčka, Francuska, Luksemburg, Austrija, Portugal, Rumunjska

                                    32.

                                    Radionavigacijsko rješenje EU-a (EURAS)

                        Francuska, Belgija, Njemačka, Španjolska, Italija, Poljska

                                    33.

                                    Europska vojna mreža za osvješćivanje o nadzoru u svemiru (EU-SSA-N)

                        Italija, Njemačka, Francuska, Nizozemska

                                    34.

                                    Integrirani zajednički europski centar za osposobljavanje i simulaciju (EUROSIM)

                        Mađarska, Njemačka, Francuska, Poljska, Slovenija

                                    35.

                                    Kiberakademija i inovacijski centar EU-a (EU CAIH)

                        Portugal, Španjolska

                                    36.

                                    Medicinski centar za obuku specijalnih snaga (SMTC)

                        Poljska, Mađarska

                                    37.

                                    Vojni poligon za obranu od kemijskih, bioloških, radioloških i nuklearnih (CBRN) rizika (CBRNDTR)

                        Rumunjska, Francuska, Italija

                                    38.

                                    Mreža ronilačkih centara Europske unije (EUNDC)

                        Rumunjska, Bugarska, Francuska

                                    39.

                                    Pomorski bespilotni protupodmornički sustav (MUSAS)

                        Portugal, Španjolska, Francuska, Švedska

                                    40.

                                    Europska patrolna topovnjača (EPC)

                        Italija, Grčka, Španjolska, Francuska

                                    41.

                                    Zračni elektronički napad (AEA)

                        Španjolska, Francuska, Švedska

                                    42.

                                    Koordinacijski centar za kibernetičko i informacijsko područje (CIDCC)

                        Njemačka, Francuska, Mađarska, Nizozemska

                                    43.

                                    Rano upozoravanje i presretanje sa svemirskim nadzorom bojišta (TWISTER)

                        Francuska, Njemačka, Španjolska, Italija, Nizozemska, Finska

                                    44.

                                    Materijali i komponente za tehnološku konkurentnost EU-a (MAC-EU)

                        Francuska, Njemačka, Španjolska, Portugal, Rumunjska

                                    45.

                                    Zajedničke sposobnosti EU-a za ratovanje (ECoWAR)

                        Francuska, Belgija, Španjolska, Mađarska, Poljska, Rumunjska, Švedska

                                    46.

                                    Europski globalni sustav za integraciju arhitekture daljinski upravljanih zrakoplovnih sustava (RPAS) (GLORIA)

                        Italija, Francuska, Rumunjska

                                    47.

                                    Centar za simulaciju i ispitivanje glavnih borbenih tenkova (MBT-SIMTEC)

                        Grčka, Francuska, Cipar

                                    48.

                                    Vojno partnerstvo EU-a (EU MilPart)

                        Francuska, Estonija, Italija, Austrija

                                    49.

                                    Ključni elementi europske pratnje (4E)

                        Španjolska, Italija, Portugal

                                    50.

                                    Poluautonomno površinsko vozilo srednje veličine (M-SASV)

                        Estonija, Francuska, Latvija, Rumunjska

                                    51.

                                    Strateški zračni prijevoz tereta izvanredne veličine (SATOC)

                        Njemačka, Češka, Francuska, Nizozemska, Slovenija

                                    52.

                                    Mali RPAS sljedeće generacije (NGSR)

                        Španjolska, Njemačka, Portugal, Rumunjska, Slovenija

                                    53.

                                    Rotokopterska platforma za bespilotne letjelice

                        Italija, Francuska

                                    54.

                                    Malo prilagodljivo oružje (SSW)

                        Italija, Francuska

                                    55.

                                    Zračna moć

                        Francuska, Grčka, Hrvatska

                                    56.

                                    Budući taktički teretni zrakoplovi srednje veličine (FMTC)

                        Francuska, Njemačka, Švedska

                                    57.

                                    Mreža kiberpoligona (CRF)

                        Estonija, Bugarska, Francuska, Italija, Latvija, Luksemburg, Finska

                                    58.

                                    Automatizirano modeliranje, identifikacija i procjena štete na urbanom terenu (AMIDA-UT)

                        Portugal, Španjolska, Francuska

                                    59.

                                    Zajednički centar za državne snimke (CoHGI)

                        Njemačka, Španjolska, Francuska, Litva, Luksemburg, Nizozemska, Austrija, Rumunjska

                                    60.

                                    Obrana svemirskih sredstava (DoSA)

                        Francuska, Njemačka, Italija, Austrija, Poljska, Portugal, Rumunjska


               17.11.2021

               HR

               Službeni list Europske unije

               C 465/170

      P9_TA(2021)0030
      Zahtjev za ukidanje imuniteta Álvaru Amaru
      Odluka Europskog parlamenta od 9. veljače 2021. o zahtjevu za ukidanje imuniteta Álvaru Amaru (2019/2150(IMM))
      (2021/C 465/18)

         Europski parlament,

                  —

                  uzimajući u obzir zahtjev za ukidanje imuniteta Álvaru Amaru koji je uputio Općinski kazneni sud u Guardi Okružnog suda okruga Guarde – Drugo sudsko vijeće dana 17. listopada 2019. i koji je objavljen na plenarnoj sjednici 13. studenog 2019.,

                  —

                  nakon saslušanja zastupnika Álvara Amara, u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019. (1),

                  —

                  uzimajući u obzir članak 157. stavke 2. i 3. Ustava Portugalske Republike i članak 11. Zakona br. 7/93 od 1. ožujka 1993. kojim se uređuje statut zastupnika u portugalskoj Skupštini Republike,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A9-0009/2021),

                  A.

                  budući da je sudac Općinskog kaznenog suda u Guardi podnio zahtjev za ukidanje parlamentarnog imuniteta Álvaru Amaru zbog optužbe o počinjenju kaznenog djela pronevjere koje je predviđeno i kažnjivo temeljem članka 11. Zakona br. 38/47 od 16. srpnja 1987., kako je izmijenjen Zakonom br. 41/2010 od 3. rujna 2010. (u idealnom stjecaju s kaznenim djelom zlouporabe povjerenja u gospodarskom poslovanju koje je predviđeno i kažnjivo temeljem članka 23. stavka 1. i kaznenim djelom pronevjere koje je predviđeno i kažnjivo temeljem članka 20. stavka 1. istog zakona) i u realnom stjecaju s kaznenim djelom prijevare radi dobivanja bespovratnih sredstava ili subvencije koje je predviđeno i kažnjivo temeljem članka 36. stavka 1. točaka (a) i (c), stavaka 2. i 5. točaka (a) i (b) te stavka 8.b dekreta sa zakonskom snagom br. 28/84 od 20. siječnja 1984.;

                  B.

                  budući da je Álvaro Amaro obnašao dužnost gradonačelnika Guarde od 2013. te da je 2017. osvojio drugi mandat koji je obnašao do 11. travnja 2019.; budući da je u obavljanju tih dužnosti bio nadležan za političko i administrativno upravljanje Općinom Guarda; budući da je predmet istrage povlašteno postupanje Grada Guarde u postupku javne nabave početkom 2014. prema jednoj udruzi i kazališnoj skupini početkom 2014. prilikom organizacije karnevalskih svečanosti te godine;

                  C.

                  budući da je Álvaro Amaro izabran za zastupnika u Europskom parlamentu u svibnju 2019.;

                  D.

                  budući da se navodno kazneno djelo ne odnosi na izražena mišljenja ili glasovanje Álvara Amara u okviru obnašanja njegovih dužnosti, u smislu članka 8. Protokola br. 7 o povlasticama i imunitetima Europske unije;

                  E.

                  budući da prema članku 9. Protokola br. 7 o povlasticama i imunitetima Europske unije zastupnici u Europskom parlamentu na nacionalnom području svoje države moraju uživati imunitet priznat zastupnicima parlamenta te države;

                  F.

                  budući da u pojedinačnom slučaju Parlament sam odlučuje o ukidanju imuniteta; budući da pri donošenju te odluke Parlament može objektivno uzeti u obzir položaj u kojem se zastupnik nalazi (2); budući da je tijekom saslušanja Álvaro Amaro podržao ukidanje svog zastupničkog imuniteta;

                  G.

                  budući da je svrha zastupničkog imuniteta zaštititi Parlament i njegove zastupnike od pravnih postupaka u vezi s aktivnostima koje se provode pri izvršavanju zastupničkih dužnosti i koje se od tih dužnosti ne mogu odvojiti;

                  H.

                  budući da su se kaznena djela za koja je optužen Álvaro Amaro dogodila prije njegova izbora u Europski parlament;

                  I.

                  budući da u ovom slučaju Parlament nije utvrdio da postoji razlog za pretpostavku, odnosno činjenice koje upućuju na to da je postupak pokrenut s namjerom nanošenja političke štete dotičnom zastupniku (fumus persecutionis);

                  J.

                  budući da se, s jedne strane, Parlament ne može smatrati općim sudom te da se s, druge strane, zastupnik u kontekstu postupka ukidanja imuniteta ne može smatrati „optuženim” (3);

                  1.

                  odlučuje ukinuti imunitet Álvaru Amaru;

                  2.

                  nalaže svojem predsjedniku da odmah proslijedi ovu Odluku i izvješće nadležnog odbora nadležnim portugalskim tijelima i Álvaru Amaru.

         (1)  Presuda Suda od 21. listopada 2008., Marra/De Gregorio i Clemente, C-G6700/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23; Presuda Suda od 19. prosinca 2019., Junqueras Vies, C-502/19, ECLI:EU:C:2019:1115.

         (2)  Presuda od 15. listopada 2008., Mote/Parlament, T-345/05, EU:T:2008:440, točka 28.

         (3)  Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266.


               17.11.2021

               HR

               Službeni list Europske unije

               C 465/172

      P9_TA(2021)0031
      Europska središnja banka: imenovanje potpredsjednika nadzornog odbora
      Odluka Europskog parlamenta od 9. veljače 2021. o prijedlogu Europske središnje banke za imenovanje potpredsjednika nadzornog odbora Europske središnje banke (N9-0080/2020 – C9-0425/2020 – 2020/0910(NLE))
      (Suglasnost)
      (2021/C 465/19)

         Europski parlament,

                  —

                  uzimajući u obzir prijedlog Europske središnje banke od 18. prosinca 2020. za imenovanje potpredsjednika nadzornog odbora Europske središnje banke (C9-0425/2020),

                  —

                  uzimajući u obzir članak 26. stavak 3. Uredbe Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1),

                  —

                  uzimajući u obzir Međuinstitucionalni sporazum između Europskog parlamenta i Europske središnje banke o praktičnim modalitetima provedbe demokratske odgovornosti i nadzora nad izvršavanjem zadaća dodijeljenih ESB-u u okviru jedinstvenog nadzornog mehanizma (2),

                  —

                  uzimajući u obzir svoju Rezoluciju od 14. ožujka 2019. o rodnoj ravnoteži u imenovanjima u području ekonomske i monetarne politike EU-a (3),

                  —

                  uzimajući u obzir svoju odluku od 24. studenoga 2020. o preporuci Vijeća za imenovanje člana izvršnog odbora Europske središnje banke (4),

                  —

                  uzimajući u obzir članak 131. Poslovnika,

                  —

                  uzimajući u obzir izvješće Odbora za ekonomsku i monetarnu politiku (A9-0007/2021),

                  A.

                  budući da prema članku 26. stavku 3. Uredbe Vijeća (EU) br. 1024/2013 Europska središnja banka (ESB) podnosi Parlamentu prijedlog za imenovanje potpredsjednika nadzornog odbora na odobravanje;

                  B.

                  budući da se potpredsjednika nadzornog odbora mora izabrati iz redova članova Izvršnog odbora ESB-a;

                  C.

                  budući da prema članku 26. stavku 2. Uredbe Vijeća (EU) br. 1024/2013 imenovanja u nadzorni odbor u skladu s tom uredbom trebaju poštovati načela ravnopravnosti spolova, iskustva i kvalifikacija;

                  D.

                  budući da je Europsko vijeće 10. prosinca 2020. (5) imenovalo Franka Eldersona članom Izvršnog odbora ESB-a na mandat od osam godina počevši od 15. prosinca 2020. u skladu s člankom 283. stavkom 2. Ugovora o funkcioniranju Europske unije;

                  E.

                  budući da je ESB u pismu od 18. prosinca 2020. Parlamentu podnio prijedlog za imenovanje Franka Eldersona potpredsjednikom nadzornog odbora na mandat od pet godina;

                  F.

                  budući da je Odbor za ekonomsku i monetarnu politiku Europskog parlamenta potom ocijenio kvalifikacije predloženog kandidata, osobito u pogledu zahtjeva utvrđenih u članku 26. stavcima 2. i 3. Uredbe Vijeća (EU) br. 1024/2013;

                  G.

                  budući da je Odbor 25. siječnja 2021. održao saslušanje s predloženim kandidatom tijekom kojega je on dao uvodnu izjavu i potom odgovorio na pitanja članova Odbora;

                  H.

                  budući da bi sve institucije i tijela EU-a i država članica trebali provoditi konkretne mjere za postizanje rodne ravnoteže;

                  I.

                  budući da Izvršni odbor ESB-a trenutačno čine četiri muškarca i dvije žene, od kojih je jedna predsjednica;

                  1.

                  daje suglasnost za imenovanje Franka Eldersona na mjesto potpredsjednika nadzornog odbora Europske središnje banke;

                  2.

                  nalaže svojem predsjedniku da ovu Odluku proslijedi Vijeću, Komisiji, Europskoj središnjoj banci i vladama država članica.

         (1)  SL L 287, 29.10.2013., str. 63.

         (2)  SL L 320, 30.11.2013., str. 1.

         (3)  SL C 23, 21.1.2021., str. 105.

         (4)  Usvojeni tekstovi, P9_TA(2020)0311.

         (5)  SL L 420, 14.12.2020., str. 22.


               17.11.2021

               HR

               Službeni list Europske unije

               C 465/175

      P9_TA(2021)0034
      Neulaganje prigovora na delegirani akt: potpora Unije ruralnom razvoju u godini 2021.
      Odluka Europskog parlamenta o neulaganju prigovora na Delegiranu uredbu Komisije od 19. siječnja 2021. o izmjeni Priloga I. Uredbi (EU) br. 1305/2013 Europskog parlamenta i Vijeća u pogledu iznosa potpore Unije ruralnom razvoju u godini 2021. (C(2021)00188 – 2021/2517(DEA))
      (2021/C 465/21)

         Europski parlament,

                  —

                  uzimajući u obzir Delegiranu uredbu Komisije (C(2021)00188),

                  —

                  uzimajući u obzir pismo Komisije od 22. siječnja 2021. kojim se od Europskog parlamenta traži da izjavi da neće ulagati prigovor na Delegiranu uredbu,

                  —

                  uzimajući u obzir pismo Odbora za poljoprivredu i ruralni razvoj predsjedniku Konferencije predsjednika odbora od 2. veljače 2021.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 1305/2013 Europskog parlamenta i Vijeća (1), a posebno njezin članak 58. stavak 7. i članak 83. stavak 5.,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za poljoprivredu i ruralni razvoj,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 9. veljače 2021.,

                  A.

                  budući da je Uredba (EU) 2020/2220 Europskog parlamenta i Vijeća (2) („Prijelazna uredba”), kojom je Uredba (EU) br. 1305/2013 izmijenjena uključivanjem nacionalnih omotnica za godinu 2021. i 2022., stupila na snagu tek 29. prosinca 2020.;

                  B.

                  budući da je utvrđene omotnice potrebno prilagoditi nakon što države članice obavijeste Komisiju o iznosima smanjenja plaćanja koja premašuju 150 000 EUR i o njihovoj primjeni fleksibilnosti među stupovima;

                  C.

                  budući da je proteklih godina ta obavijest dostavljana u kolovozu i da je Komisija donosila delegirani akt o izmjeni omotnica na jesen, ali da to zbog kasnog donošenja Prijelazne uredbe 2020. nije bilo moguće;

                  D.

                  budući da je iznimno važno da Delegirana uredba što prije stupi na snagu kako bi države članice i Komisija mogle započeti provedbu programa ruralnog razvoja za 2021.;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Rezoluciju proslijedi Vijeću i Komisiji.

         (1)  Uredba (EU) br. 1305/2013. Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 (SL L 347, 20.12.2013., str. 487.).

         (2)  Uredba (EU) 2020/2220 Europskog parlamenta i Vijeća od 23. prosinca 2020. o utvrđivanju određenih prijelaznih odredaba za potporu iz Europskog poljoprivrednog fonda za ruralni razvoj (EPFRR) i Europskog fonda za jamstva u poljoprivredi (EFJP) u godinama 2021. i 2022. i izmjeni uredaba (EU) br. 1305/2013, (EU) br. 1306/2013 i (EU) br. 1307/2013 u pogledu sredstava i primjene u godinama 2021. i 2022. te Uredbe (EU) br. 1308/2013 u pogledu sredstava i raspodjele takve potpore u godinama 2021. i 2022. (SL L 437, 28.12.2020., str. 1.).


               17.11.2021

               HR

               Službeni list Europske unije

               C 465/176

      P9_TA(2021)0035
      Neulaganje prigovora na delegirani akt: potpora sektoru voća i povrća te sektoru vina u vezi s pandemijom bolesti COVID-19
      Odluka Europskog parlamenta o neulaganju prigovora na Delegiranu uredbu Komisije od 27. siječnja 2021. o izmjeni Delegirane uredbe Komisije (EU) 2020/884 o odstupanju za 2020. od Delegirane uredbe (EU) 2017/891 u pogledu sektora voća i povrća te od Delegirane uredbe (EU) 2016/1149 u pogledu sektora vina u vezi s pandemijom bolesti COVID-19 i o izmjeni Delegirane uredbe (EU) 2016/1149 (C(2021)00371 – 2021/2530(DEA))
      (2021/C 465/22)

         Europski parlament,

                  —

                  uzimajući u obzir Delegiranu uredbu Komisije (C(2021)00371),

                  —

                  uzimajući u obzir pismo Odbora za poljoprivredu i ruralni razvoj predsjedniku Konferencije predsjednika odbora od 2. veljače 2021.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 1306/2013 Europskog parlamenta i Vijeća (1), a posebno njezin članak 62. stavak 1., članak 64. stavak 6. i članak 115. stavak 5.,

                  —

                  uzimajući u obzir Uredbu (EU) br. 1308/2013 Europskog parlamenta i Vijeća (2), a posebno njezin članak 53. točke (b) i (h) i članak 227. stavak 5.,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za poljoprivredu i ruralni razvoj,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 9. veljače 2021.,

                  A.

                  budući da su se, u svjetlu iznimno ozbiljnih poremećaja na tržištu i niza teških okolnosti u sektoru vina, što je prvotno uzrokovano nametanjem sankcija SAD-a na uvoz vina iz Unije u listopadu 2019., a sada se nastavlja zbog posljedica aktualnih mjera ograničavanja uvedenih zbog globalne pandemije bolesti COVID-19, sve države članice i poljoprivrednici u svim državama članicama suočili s iznimnim poteškoćama u planiranju, provedbi i dovršenju aktivnosti u okviru programa potpore u sektoru vina utvrđenih u člancima od 39. do 54. Uredbe (EU) br. 1308/2013;

                  B.

                  budući da je s obzirom na nezapamćeni splet navedenih okolnosti Komisija 4. svibnja 2020. donijela mjere na temelju Delegirane uredbe Komisije (EU) 2020/884 (3) kojima se omogućuje fleksibilnost i dopuštaju odstupanja od delegiranih uredbi koje se primjenjuju u sektoru vina;

                  C.

                  budući da se, bez obzira na korist tih mjera, ponuda i potražnja u sektoru vina nisu vratile u ravnotežu, a zbog pandemije bolesti COVID-19 koja i dalje traje to se ne očekuje ni u kratkoročnom ili srednjoročnom razdoblju;

                  D.

                  budući da je, s obzirom na to da se očekuje da će se pandemija bolesti COVID-19 nastaviti tijekom znatnog dijela financijske godine 2021., Komisija predložila produljenje primjene mjera utvrđenih u Delegiranoj uredbi (EU) 2020/884 za razdoblje financijske godine 2021.;

                  E.

                  budući da je brza provedba tih produženih fleksibilnih aranžmana i odstupanja ključna za njihovu učinkovitost i djelotvornost u rješavanju poteškoća u provedbi programa potpore u sektoru vina, sprečavanju daljnjih gospodarskih gubitaka i rješavanju stanja na tržištu i poremećaja u radu lanca opskrbe u sektoru vina;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Rezoluciju proslijedi Vijeću i Komisiji.

         (1)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (SL L 347, 20.12.2013., str. 549.).

         (2)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

         (3)  Delegirana uredba Komisije (EU) 2020/884 od 4. svibnja 2020. o odstupanju za 2020. od Delegirane uredbe (EU) 2017/891 u pogledu sektora voća i povrća te od Delegirane uredbe (EU) 2016/1149 u pogledu sektora vina u vezi s pandemijom bolesti COVID-19 (SL L 205, 29.6.2020., str. 1.).


               17.11.2021

               HR

               Službeni list Europske unije

               C 465/178

      P9_TA(2021)0036
      Neulaganje prigovora na delegirani akt: izmjena regulatornih tehničkih standarda u pogledu vremena početka primjene određenih postupaka za upravljanje rizikom za potrebe razmjene kolaterala
      Odluka Europskog parlamenta o neulaganju prigovora na Delegiranu uredbu Komisije od 21. prosinca 2020. o izmjeni tehničkih standarda utvrđenih u Delegiranoj uredbi (EU) 2016/2251 u pogledu vremena početka primjene određenih postupaka za upravljanje rizikom za potrebe razmjene kolaterala (C(2020)9147 – 2020/2942(DEA))
      (2021/C 465/23)

         Europski parlament,

                  —

                  uzimajući u obzir Delegiranu uredbu Komisije (C(2020)9147),

                  —

                  uzimajući u obzir pismo Komisije od 21. prosinca 2020. kojim od Europskog parlamenta traži da izjavi da neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 26. siječnja 2021.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (1) [EMIR], a posebno njezin članak 11. stavak 15.,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 9. veljače 2021.,

                  A.

                  budući da je člankom 11. stavkom 3. EMIR-a uvedena obveza provođenja postupaka za upravljanje rizicima kojima se zahtijeva pravovremena, točna i primjerena odvojena razmjena kolaterala („zahtjevi za iznos nadoknade”) za financijske druge ugovorne strane koje sudjeluju u ugovorima o OTC izvedenicama čije poravnanje ne obavlja središnja druga ugovorna strana, kao i za nefinancijske druge ugovorne strane iz članka 10. stavka 2. EMIR-a; budući da se u Delegiranoj uredbi Komisije (EU) 2016/2251 (2) dodatno utvrđuju ti postupci i predviđa odgođeni datum primjene zahtjeva bilateralnog odstupanja za ugovore o OTC izvedenicama čije poravnanje ne obavlja središnja druga ugovorna strana, a koji su sklopljeni između određenih drugih ugovornih strana kako bi se osiguralo da takvi ugovori privremeno ne podliježu tom zahtjevu;

                  B.

                  budući da bi primjenu tih zahtjeva za bilateralni iznos nadoknade za unutargrupne ugovore o OTC izvedenicama čije poravnanje ne obavlja središnja druga ugovorna strana trebalo stoga dodatno odgoditi kako bi se izbjegao neželjeni štetni gospodarski učinak koji bi istek tog izuzeća imao na druge ugovorne strane s poslovnim nastanom u Uniji; budući da izmjene sadržane u Delegiranoj uredbi predviđaju ključnu pomoć za druge ugovorne strane s poslovnim nastanom u Uniji; budući da su izmjene Delegirane uredbe (EU) 2016/2251 ograničene prilagodbe postojećeg regulatornog okvira;

                  C.

                  budući da bi ova Delegirana uredba trebala hitno stupiti na snagu kako bi se zajamčila pripravnost Unije i ojačali interesi drugih ugovornih strana s poslovnim nastanom u Uniji s obzirom na to se od isteka prijelaznog razdoblja 31. prosinca 2020. pravo Unije više ne primjenjuje u Ujedinjenoj Kraljevini;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Rezoluciju proslijedi Vijeću i Komisiji.

         (1)  SL L 201, 27.7.2012., str. 1.

         (2)  Delegirana uredba Komisije (EU) 2016/2251 оd 4. listopada 2016. o dopuni Uredbe (EU) br. 648/2012 Europskog parlamenta i Vijeća o OTC izvedenicama, središnjoj drugoj ugovornoj strani i trgovinskom repozitoriju u pogledu regulatornih tehničkih standarda za tehnike smanjenja rizika za ugovore o OTC izvedenicama čije poravnanje ne obavlja središnja druga ugovorna strana (SL L 340, 15.12.2016., str. 9.).


               17.11.2021

               HR

               Službeni list Europske unije

               C 465/180

      P9_TA(2021)0037
      Neulaganje prigovora na delegirani akt: izmjena regulatornih tehničkih standarda u pogledu datuma od kojeg obveza poravnanja proizvodi učinke za određene vrste ugovora
      Odluka Europskog parlamenta o neulaganju prigovora na Delegiranu uredbu Komisije od 21. prosinca 2020. o izmjeni regulatornih tehničkih standarda utvrđenih u delegiranim uredbama (EU) 2015/2205, (EU) 2016/592 i (EU) 2016/1178 u pogledu datuma od kojeg obveza poravnanja proizvodi učinke za određene vrste ugovora (C(2020)9148 – 2020/2943(DEA))
      (2021/C 465/24)

         Europski parlament,

                  —

                  uzimajući u obzir Delegiranu uredbu Komisije (C(2020)9148),

                  —

                  uzimajući u obzir pismo Komisije od 21. prosinca 2020. kojim od Europskog parlamenta traži da izjavi da neće ulagati prigovor na Delegiranu uredbu,

                  —

                  uzimajući u obzir pismo Odbora za ekonomsku i monetarnu politiku predsjedniku Konferencije predsjednika odbora od 26. siječnja 2021.,

                  —

                  uzimajući u obzir članak 290. Ugovora o funkcioniranju Europske unije,

                  —

                  uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (EMIR) (1), a posebno njezin članak 5. stavak 2.,

                  —

                  uzimajući u obzir članak 111. stavak 6. Poslovnika,

                  —

                  uzimajući u obzir preporuku za donošenje odluke Odbora za ekonomsku i monetarnu politiku,

                  —

                  uzimajući u obzir da nisu uloženi nikakvi prigovori tijekom razdoblja utvrđenog u članku 111. stavku 6. trećoj i četvrtoj alineji Poslovnika, koje je isteklo 9. veljače 2021.,

                  A.

                  budući da se EMIR-om utvrđuju obveze poravnanja; budući da se u delegiranim uredbama Komisije (EU) 2015/2205 (2), (EU) 2016/592 (3) i (EU) 2016/1178 (4) utvrđuju, među ostalim, datumi stupanja na snagu obveze poravnanja za ugovore koji pripadaju vrstama OTC izvedenica navedenima u prilozima tim uredbama;

                  B.

                  budući da izmjene sadržane u Delegiranoj uredbi predviđaju ključnu pomoć za druge ugovorne strane s poslovnim nastanom u Uniji koje odluče obnoviti svoje ugovore zamjenom druge ugovorne strane u Ujedinjenoj Kraljevini drugom ugovornom stranom s poslovnim nastanom i odobrenjem za rad u državi članici, izbjegavanjem situacije u kojoj bi novi ugovori koji proizlaze iz tih obnova mogli podlijegati obvezi poravnanja ili zahtjevima za razmjenu kolaterala koji nisu bili primjenjivi u trenutku sklapanja izvornih ugovora; budući da se taj cilj postiže produljenjem postojećih izuzeća predviđenih u delegiranim uredbama (EU) 2015/2205, (EU) 2016/592 i (EU) 2016/1178 na određeno razdoblje od 12 mjeseci od stupanja na snagu delegirane uredbe; budući da su izmjene delegiranih uredbi (EU) 2015/2205, (EU) 2016/592 i (EU) 2016/1178 ograničene prilagodbe postojećeg regulatornog okvira;

                  C.

                  budući da bi ova Delegirana uredba trebala hitno stupiti na snagu kako bi se zajamčila pripravnost Unije i ojačali interesi drugih ugovornih strana s poslovnim nastanom u Uniji s obzirom na to se od isteka prijelaznog razdoblja 31. prosinca 2020. pravo Unije više ne primjenjuje u Ujedinjenoj Kraljevini;

                  1.

                  izjavljuje da ne ulaže prigovor na Delegiranu uredbu;

                  2.

                  nalaže svojem predsjedniku da ovu Rezoluciju proslijedi Vijeću i Komisiji.

         (1)  SL L 201, 27.7.2012., str. 1.

         (2)  Delegirana uredba Komisije (EU) 2015/2205 оd 6. kolovoza 2015. o dopuni Uredbe (EU) br. 648/2012 Europskog parlamenta i Vijeća u pogledu regulatornih tehničkih standarda za obvezu poravnanja (SL L 314, 1.12.2015., str. 13.).

         (3)  Delegirana uredba Komisije (EU) 2016/592 оd 1. ožujka 2016. o dopuni Uredbe (EU) br. 648/2012 Europskog parlamenta i Vijeća u pogledu regulatornih tehničkih standarda za obvezu poravnanja (SL L 103, 19.4.2016., str. 5.).

         (4)  Delegirana uredba Komisije (EU) 2016/1178 оd 10. lipnja 2016. o dopuni Uredbe (EU) br. 648/2012 Europskog parlamenta i Vijeća u pogledu regulatornih tehničkih standarda za obvezu poravnanja (SL L 195, 20.7.2016., str. 3.).


title: Odluka Vijeća (EU) 2021/2013 od 15. studenoga 2021. o imenovanju člana i zamjenika člana Odbora regija, koje je predložila Kraljevina Španjolska

text:
                  18.11.2021

                  HR

                  Službeni list Europske unije

                  L 410/178

         ODLUKA VIJEĆA (EU) 2021/2013
         od 15. studenoga 2021.
         o imenovanju člana i zamjenika člana Odbora regija, koje je predložila Kraljevina Španjolska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedlog španjolske vlade,
         budući da:

                     (1)

                     U skladu s člankom 300. stavkom 3. Ugovora Odbor regija sastoji se od predstavnika regionalnih i lokalnih tijela, koji ili imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Vijeće je 28. svibnja 2020. donijelo Odluku (EU) 2020/731 (2) o imenovanju člana i zamjenika člana Odbora regija, koje je predložila Kraljevina Španjolska.

                     (3)

                     Mjesto člana Odbora regija postalo je slobodno istekom mandata na temelju kojeg je za to mjesto predložen g. Bernat SOLÉ BARRIL.

                     (4)

                     Mjesto zamjenika člana Odbora regija postalo je slobodno istekom mandata na temelju kojeg je za to mjesto predložena gđa Elisabet NEBREDA VILA.

                     (5)

                     Španjolska vlada predložila je gđu Victòriju ALSINU I BURGUÉS, predstavnicu regionalnog ili lokalnog tijela koja je politički odgovorna izabranoj skupštini, Consejera de Acción Exterior y Gobierno Abierto, Gobierno de la Generalitat de Cataluña (regionalna ministrica vanjskih poslova i otvorene vlade u katalonskoj vladi), kao članicu Odbora regija do kraja tekućeg mandata, koji istječe 25. siječnja 2025.

                     (6)

                     Španjolska vlada predložila je g. Gerarda Martíja FIGUERASA I ALBU, predstavnika regionalnog ili lokalnog tijela koji je politički odgovoran izabranoj skupštini, Secretario de Acción Exterior del Gobierno, Gobierno de la Generalitat de Cataluña (tajnik za vladino vanjsko djelovanje u katalonskoj vladi), kao zamjenika člana Odbora regija do kraja tekućeg mandata, koji istječe 25. siječnja 2025.,

               DONIJELO JE OVU ODLUKU:

            Članak 1.
            Sljedeći predstavnici regionalnih ili lokalnih tijela koji su politički odgovorni izabranoj skupštini imenuju se u Odbor regija do kraja tekućeg mandata, koji istječe 25. siječnja 2025.:

                        (a)

                        kao članica:

                                    —

                                    gđa Victòria ALSINA I BURGUÉS, Consejera de Acción Exterior y Gobierno Abierto, Gobierno de la Generalitat de Cataluña (regionalna ministrica vanjskih poslova i otvorene vlade u katalonskoj vladi),

                              i

                        (b)

                        kao zamjenik člana:

                                    —

                                    g. Gerard Martí FIGUERAS I ALBA, Secretario de Acción Exterior del Gobierno, Gobierno de la Generalitat de Cataluña (tajnik za vladino vanjsko djelovanje u katalonskoj vladi).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 15. studenoga 2021.

                  Za Vijeće

                  Predsjednik

               J. PODGORŠEK

            (1)  SL L 139, 27.5.2019., str. 13.

            (2)  Odluka Vijeća (EU) 2020/731 od 28. svibnja 2020. o imenovanju člana i zamjenika člana Odbora regija, koje je predložila Kraljevina Španjolska (SL L 172 I, 3.6.2020., str. 3.).


title: Odluka Vijeća (EU) 2021/2018 od 15. studenoga 2021. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Banc Ceannais na hÉireann/Central Bank of Ireland

text:
                  19.11.2021

                  HR

                  Službeni list Europske unije

                  L 413/1

         ODLUKA VIJEĆA (EU) 2021/2018
         od 15. studenoga 2021.
         o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora središnje banke Banc Ceannais na hÉireann/Central Bank of Ireland
         VIJEĆE EUROPSKE UNIJE,
         uzimajući u obzir Protokol br. 4 o Statutu Europskog sustava središnjih banaka i Europske središnje banke, koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
         uzimajući u obzir Preporuku Europske središnje banke od 29. rujna 2021. Vijeću Europske unije o vanjskim revizorima središnje banke Central Bank of Ireland (ESB/2021/44) (1),
         budući da:

                     (1)

                     Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro obavljaju neovisni vanjski revizori koje preporučuje Upravno vijeće ESB-a, a odobrava Vijeće Europske unije.

                     (2)

                     Središnja banka Banc Ceannais na hÉireann/Central Bank of Ireland odabrala je 2016. društvo Mazars kao svoje vanjske revizore za financijske godine od 2016. do 2020.

                     (3)

                     Mandat sadašnjih vanjskih revizora središnje banke Banc Ceannais na hÉireann/Central Bank of Ireland, društva Mazars, završio je nakon revizije za financijsku godinu 2020. Stoga je potrebno imenovati vanjske revizore za financijske godine 2021. i 2022.

                     (4)

                     Središnja banka Banc Ceannais na hÉireann/Central Bank of Ireland namjerava produljiti mandat društva Mazars za financijske godine 2021. i 2022.

                     (5)

                     Upravno vijeće ESB-a preporučilo je da se društvo Mazars imenuje vanjskim revizorima središnje banke Banc Ceannais na hÉireann/Central Bank of Ireland za financijske godine 2021. i 2022.

                     (6)

                     Slijedom preporuke Upravnog vijeća ESB-a Odluku Vijeća 1999/70/EZ (2) trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            U članku 1. Odluke 1999/70/EZ stavak 5. zamjenjuje se sljedećim:

                  „5.   Mazars se odobravaju kao vanjski revizori središnje banke Banc Ceannais na hÉireann/Central Bank of Ireland za financijske godine 2021. i 2022.”.

            Članak 2.
            Ova Odluka proizvodi učinke od dana priopćenja.

            Članak 3.
            Ova Odluka upućena je Europskoj središnjoj banci.

            Sastavljeno u Bruxellesu 15. studenoga 2021.

                  Za Vijeće

                  Predsjednik

               J. PODGORŠEK

            (1)  SL C 403, 6.10.2021., str. 1.

            (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).


title: Odluka Vijeća (EU) 2021/2025 od 15. studenog 2021. o stajalištu koje treba zauzeti u ime Europske unije u okviru Vijeća članova Međunarodnog vijeća za masline u pogledu trgovinske norme koja se primjenjuje na maslinova ulja i ulja komine maslina

text:
                  19.11.2021

                  HR

                  Službeni list Europske unije

                  L 411/40

         ODLUKA VIJEĆA (EU) 2021/2025
         od 15. studenog 2021.
         o stajalištu koje treba zauzeti u ime Europske unije u okviru Vijeća članova Međunarodnog vijeća za masline u pogledu trgovinske norme koja se primjenjuje na maslinova ulja i ulja komine maslina
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Međunarodni sporazum o maslinovu ulju i stolnim maslinama iz 2015. („Sporazum”) potpisan je u ime Unije u skladu s Odlukom Vijeća (EU) 2016/1892 (1)18. studenoga 2016. u sjedištu Ujedinjenih naroda u New Yorku, podložno njegovu kasnijem sklapanju. Sporazum je privremeno stupio na snagu 1. siječnja 2017. u skladu s njegovim člankom 31. stavkom 2., a u ime Unije sklopljen je Odlukom Vijeća (EU) 2019/848 (2).

                     (2)

                     Na temelju članka 7. stavka 1. Sporazuma Vijeće članova Međunarodnog vijeća za masline („Vijeće članova”) donosi odluke o izmjeni trgovinskih normi koje se primjenjuju na maslinova ulja i ulja komine maslina.

                     (3)

                     Vijeće članova na svojem 114. zasjedanju 25. studenoga 2021. treba donijeti odluku o izmjeni trgovinske norme koja se primjenjueu na maslinova ulja i ulja komine maslina („odluka o izmjeni”).

                     (4)

                     Primjereno je utvrditi stajalište koje treba zauzeti u ime Unije u okviru Vijeća članova jer će odluka o izmjeni koju treba donijeti Vijeće članova imati pravne učinke na Uniju u pogledu međunarodne trgovine s drugim članovima Međunarodnog vijeća za masline te će moći presudno utjecati na sadržaj prava Unije, osobito tržišne standarde u pogledu maslinova ulja koje donosi Komisija na temelju članka 75. Uredbe (EU) br. 1308/2013 Europskog parlamenta i Vijeća (3).

                     (5)

                     Odluka koju treba donijeti Vijeće članova odnosi se na izmjene nekih kemijskih parametara maslinovih ulja i ulja komine maslina, konkretno nauključivanje sheme odlučivanja za graničnu vrijednost linolenske kiseline između 1,00 i 1,40 %, reviziju sheme odlučivanja za rafinirana maslinova ulja i maslinova ulja te reviziju sheme odlučivanja za sirova i rafinirana ulja komine maslina. O odluci o izmjeni opsežno su raspravljali znanstvenici i stručnjaci u području maslinova ulja iz Komisije i iz država članica. Odlukom o izmjeni doprinosi se međunarodnom usklađivanju normi za maslinovo ulje i utvrđuje okvir kojim se osigurava pošteno tržišno natjecanje u trgovini u sektoru maslinova ulja. Stoga bi trebalo podržati odluku o izmjeni koju treba donijeti Vijeće članova.

                     (6)

                     Ako donošenje odluke o izmjeni tijekom 114. zasjedanja Vijeća članova bude odgođeno zbog nemogućnosti nekih članova da daju odobrenje, stajalište kojim se podupire donošenje odluke o izmjeni trebalo bi zauzeti u ime Unije u okviru mogućeg postupka donošenja odluka Vijeća članova razmjenom prepiske u skladu s člankom 10. stavkom 6. Sporazuma. Postupak donošenja razmjenom prepiske trebalo bi pokrenuti prije sljedećeg redovnog zasjedanja Vijeća članova u lipnju 2022.

                     (7)

                     Ako postoji vjerojatnost da će na stajalište koje treba zauzeti u ime Unije utjecati nove znanstvene ili tehničke informacije iznesene prije ili tijekom 114. zasjedanja, Komisiji bi trebalo dopustiti da, kako bi se očuvao interes Unije, zatraži odgodu donošenja odluke o izmjeni do kasnijeg zasjedanja Vijeća članova,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Vijeća članova na njegovu 114. zasjedanju 25. studenoga 2021. ili u okviru postupka donošenja odluka Vijeća članova razmjenom prepiske koji bude pokrenut prije sljedećeg redovnog zasjedanja u lipnju 2022., u pogledu trgovinskih normi koje se primjenjuju na maslinova ulja i ulja komine maslina, jest poduprijeti da Vijeće članova donese odluku o izmjeni trgovinske norme koja se primjenjuje na maslinova ulja i ulja komine maslina (4).

            Članak 2.
            Ako postoji vjerojatnost da će na stajalište iz članka 1. utjecati nove znanstvene ili tehničke informacije iznesene prije ili tijekom 114. zasjedanja Vijeća članova, Komisija zahtijeva da se donošenje odluke o izmjeni trgovinske norme koja se primjenjuje na maslinova ulja i ulja komine maslina odgodi dok se ne utvrdi stajalište Unije na temelju tih novih informacija.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 15. studenog 2021.

                  Za Vijeće

                  Predsjednik

               J. PODGORŠEK

            (1)  Odluka Vijeća (EU) 2016/1892 od 10. listopada 2016. o potpisivanju, u ime Europske unije, i privremenoj primjeni Međunarodnog sporazuma o maslinovu ulju i stolnim maslinama iz 2015. (SL L 293, 28.10.2016., str. 2.).

            (2)  Odluka Vijeća (EU) 2019/848 od 17. svibnja 2019. o sklapanju, u ime Europske unije, Međunarodnog sporazuma o maslinovu ulju i stolnim maslinama iz 2015. (SL L 139, 27.5.2019., str. 1.).

            (3)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).

            (4)  Vidjeti dokument ST 12781/21 na http://register.consilium.europa.eu.


title: Odluka Vijeća (ZVSP) 2021/2032 od 19. studenoga 2021. o mjeri pomoći u okviru Europskog instrumenta mirovne pomoći za potporu vojnim jedinicama koje osposobljava misija EU-a za osposobljavanje u Mozambiku

text:
                  22.11.2021

                  HR

                  Službeni list Europske unije

                  L 415/25

         ODLUKA VIJEĆA (ZVSP) 2021/2032
         od 19. studenoga 2021.
         o mjeri pomoći u okviru Europskog instrumenta mirovne pomoći za potporu vojnim jedinicama koje osposobljava misija EU-a za osposobljavanje u Mozambiku
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 41. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     U skladu s Odlukom Vijeća (ZVSP) 2021/509 (1) Europski instrument mirovne pomoći („Instrument”) uspostavljen je kako bi države članice financirale djelovanja Unije u okviru zajedničke vanjske i sigurnosne politike u cilju očuvanja mira, sprečavanja sukoba i jačanja međunarodne sigurnosti u skladu s člankom 21. stavkom 2. točkom (c) Ugovora. Posebice se na temelju članka 1. stavka 2. točke (b) podtočke i. Odluke (ZVSP) 2021/509 iz Instrumenta mogu financirati djelovanja za jačanje kapaciteta trećih država te regionalnih i međunarodnih organizacija povezanih s vojnim i obrambenim pitanjima.

                     (2)

                     Aktualna kriza u mozambičkoj sjevernoj pokrajini Cabo Delgado višedimenzionalna je te postoji ozbiljan rizik od njezina prelijevanja na druge pokrajine u toj zemlji i na susjedne zemlje. Mozambička vlada pozdravila je razmještanje neizvršne vojne misije Europske unije za osposobljavanje kao dio integriranog pristupa EU-a krizi u pokrajini Cabo Delgado.

                     (3)

                     Vijeće je 12. srpnja 2021. donijelo Odluku (ZVSP) 2021/1143 (2) o uspostavi misije Europske unije za vojno osposobljavanje u Mozambiku (EUTM Mozambique). Strateški je cilj misije EUTM Mozambique pružiti potporu izgradnji kapaciteta jedinica mozambičkih oružanih snaga odabranih za sastavljanje budućih snaga za brzi odgovor kako bi te jedinice razvile potrebne održive kapacitete za ponovnu uspostavu sigurnosti i zaštite u pokrajini Cabo Delgado.

                     (4)

                     Vijeće je 30. srpnja 2021. odobrilo konceptualni sažetak za mjeru pomoći u okviru Instrumenta za potporu vojnim jedinicama koje osposobljava misija EUTM Mozambique, uključujući hitnu mjeru za osiguravanje opreme i materijala koji su najhitnije potrebni za odgovarajuće osposobljavanje dvaju mozambičkih poduzeća koja bi prva trebala osposobljavati misija EUTM Mozambique.

                     (5)

                     U dopisu od 27. kolovoza 2021. upućenom Visokom predstavniku Unije za vanjske poslove i sigurnosnu politiku („Visoki predstavnik”) ministrica vanjskih poslova Republike Mozambika zatražila je od Unije da osigura opremu koja nije namijenjena za primjenu smrtonosne sile i materijale za sva mozambička poduzeća koja treba osposobljavati misija EUTM Mozambique.

                     (6)

                     Ta mjera pomoći treba se provoditi uzimajući u obzir načela i zahtjeve utvrđene u Odluci (ZVSP) 2021/509, osobito poštovanje Zajedničkog stajališta Vijeća 2008/944/ZVSP (3), te u skladu s pravilima za izvršenje prihoda i rashoda koji se financiraju u okviru Instrumenta.

                     (7)

                     Vijeće ponovno potvrđuje svoju odlučnost u zaštiti, promicanju i ostvarivanju ljudskih prava, temeljnih sloboda i demokratskih načela te jačanju vladavine prava i dobrog upravljanja, u skladu s Poveljom Ujedinjenih naroda, Općom deklaracijom o ljudskim pravima i međunarodnim pravom, posebno međunarodnim pravom u području ljudskih prava i međunarodnim humanitarnim pravom,

               DONIJELO JE OVU ODLUKU:

            Članak 1.
            Uspostava, ciljevi, područje primjene i trajanje

               1.   Uspostavlja se mjera pomoći u korist Republike Mozambika („korisnik”) koja se financira u okviru Europskog instrumenta mirovne pomoći („Instrument”) („mjera pomoći”).

               2.   Cilj je mjere pomoći pružiti potporu izgradnji kapaciteta i raspoređivanju jedinica mozambičkih oružanih snaga koje treba osposobljavati misija EUTM Mozambique kako bi se tim jedinicama omogućilo da razviju potrebne održive kapacitete za ponovnu uspostavu sigurnosti i zaštite u mozambičkoj sjevernoj pokrajini Cabo Delgado, čime se omogućuje prisutnost odgovornih tijela za izvršavanje zakonodavstva koja podliježu vladavini prava kako bi se zaštitilo civilno stanovništvo, kao i povrat odgovornih državnih struktura koje pružaju usluge diljem pokrajine Cabo Delgado.

               3.   Kako bi se postigao cilj utvrđen u stavku 2., mjerom pomoći financira se nabava sljedeće opreme koja nije namijenjena za primjenu smrtonosne sile i materijala za mozambičke jedinice iz tog stavka:

                           (a)

                           osobne opreme za vojnike;

                           (b)

                           zajedničke opreme za poduzeća;

                           (c)

                           kapaciteta za kretanje na tlu i u vodi;

                           (d)

                           tehničkih uređaja; i

                           (e)

                           poljske bolnice.

               4.   Mjera pomoći traje 30 mjeseci od datuma sklapanja ugovora između administratora za mjere pomoći koji djeluje kao dužnosnik za ovjeravanje i subjekta iz članka 4. stavka 2. u skladu s člankom 32. stavkom 2. točkom (a) Odluke (ZVSP) 2021/509.

            Članak 2.
            Financijski aranžmani

               1.   Financijski referentni iznos namijenjen pokrivanju rashoda povezanih s mjerom pomoći iznosi 40 000 000 EUR.

               2.   Svim se rashodima upravlja u skladu s Odlukom (ZVSP) 2021/509 i pravilima za izvršenje prihoda i rashoda koji se financiraju u okviru Instrumenta.

            Članak 3.
            Aranžmani s korisnikom

               1.   Visoki predstavnik dogovara potrebne aranžmane s korisnikom kako bi se osigurala usklađenost sa zahtjevima i uvjetima koji su utvrđeni ovom Odlukom kao uvjet za pružanje potpore u okviru mjere pomoći kao i hitnom mjerom pomoći koju je Vijeće odobrilo 30. srpnja 2021.

               2.   Aranžmani iz stavka 1. uključuju odredbe kojima je korisnik obvezan osigurati sljedeće:

                           (a)

                           da jedinice mozambičkih oružanih snaga koje osposobljava misija EUTM Mozambique poštuju relevantno međunarodno pravo, posebno međunarodno pravo u području ljudskih prava i međunarodno humanitarno pravo;

                           (b)

                           pravilnu i učinkovitu upotrebu sve imovine pružene u okviru mjere pomoći u svrhe za koje je pružena;

                           (c)

                           dostatno održavanje sve imovine pružene u okviru mjere pomoći kako bi se osigurala njezina upotrebljivost i operativna dostupnost tijekom njezina vijeka trajanja;

                           (d)

                           da se imovina pružena u okviru mjere pomoći neće izgubiti, ili bez suglasnosti Odbora za Instrument osnovanog Odlukom (ZVSP) 2021/509 prenijeti na osobe ili subjekte koji nisu utvrđeni u dotičnim aranžmanima, na kraju njezina vijeka trajanja.

               3.   Aranžmani iz stavka 1. uključuju odredbe o suspenziji i ukidanju potpore u okviru mjere pomoći u slučaju da se utvrdi da je korisnik prekršio obveze utvrđene u stavku 2.

            Članak 4.
            Provedba

               1.   Visoki predstavnik odgovoran je za osiguravanje provedbe ove Odluke u skladu s Odlukom (ZVSP) 2021/509 i pravilima za izvršenje prihoda i rashoda koji se financiraju u okviru Instrumenta, u skladu s integriranim metodološkim okvirom za procjenu i utvrđivanje potrebnih mjera i kontrola za mjere pomoći u okviru Instrumenta.

               2.   Aktivnosti iz članka 1. stavka 3. provodi Ministarstvo obrane Portugalske Republike.

            Članak 5.
            Praćenje, kontrola i evaluacija

               1.   Visoki predstavnik osigurava praćenje korisnikova poštovanja obveza utvrđenih u skladu s člankom 3. Tim se praćenjem pruža uvid u kontekst i rizike od kršenja obveza utvrđenih u skladu s člankom 3. te se doprinosi sprečavanju takvih kršenja, što uključuje povrede međunarodnog prava u području ljudskih prava i međunarodnog humanitarnog prava te djela seksualnog i rodno uvjetovanog nasilja od strane jedinica mozambičkih oružanih snaga koje primaju potporu u okviru mjere pomoći.

               2.   Kontrola opreme i materijala nakon otpreme organizirana je kako slijedi:

                           (a)

                           provjera isporuke, pri čemu potvrde o isporuci trebaju potpisati snage krajnjeg korisnika nakon prijenosa vlasništva;

                           (b)

                           izvješćivanje o inventuri, pri čemu korisnik jednom godišnje treba izvješćivati o inventuri određenih predmeta; izvješćivanje se treba nastaviti dok god to Politički i sigurnosni odbor (PSO) bude smatrao potrebnim;

                           (c)

                           kontrola na licu mjesta, pri čemu korisnik treba omogućiti Visokom predstavniku da se na njegov zahtjev provede kontrola na licu mjesta.

               3.   Visoki predstavnik provodi evaluaciju, u obliku prve procjene mjere pomoći, šest mjeseci nakon razmještanja u pokrajinu Cabo Delgado prvih dvaju poduzeća koja osposobljava misija EUTM Mozambique. To će uključivati posjete na licu mjesta radi kontrole opreme i materijala isporučenih u okviru mjere pomoći ili bilo koje druge učinkovite oblike neovisno pruženih informacija. Završna evaluacija provodi se po završetku isporuke opreme u okviru mjere pomoći.

            Članak 6.
            Izvješćivanje
            Tijekom razdoblja provedbe Visoki predstavnik PSO-u podnosi šestomjesečna izvješća o provedbi mjere pomoći, u skladu s člankom 63. Odluke (ZVSP) 2021/509. Administrator za mjere pomoći redovito obavješćuje Odbor za Instrument osnovan Odlukom (ZVSP) 2021/509 o izvršenju prihoda i rashoda u skladu s člankom 38. te odluke, među ostalim pružanjem informacija o uključenim dobavljačima i podugovarateljima.

            Članak 7.
            Suspenzija i ukidanje
            PSO može odlučiti u cijelosti ili djelomično suspendirati provedbu mjere pomoći u skladu s člankom 64. Odluke (ZVSP) 2021/509.
            PSO može također preporučiti da Vijeće ukine mjeru pomoći.

            Članak 8.
            Stupanje na snagu
            Ova Odluka stupa na snagu na dan donošenja.

            Sastavljeno u Bruxellesu 19. studenoga 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2021/509 od 22. ožujka 2021. o uspostavi Europskog instrumenta mirovne pomoći i o stavljanju izvan snage Odluke (ZVSP) 2015/528 (SL L 102, 24.3.2021., str. 14.).

            (2)  Odluka Vijeća (ZVSP) 2021/1143 od 12. srpnja 2021. o misiji Europske unije za vojno osposobljavanje u Mozambiku (EUTM Mozambique) (SL L 247, 13.7.2021., str. 93.).

            (3)  Zajedničko stajalište Vijeća 2008/944/ZVSP od 8. prosinca 2008. o definiranju zajedničkih pravila kojima se uređuje kontrola izvoza vojne tehnologije i opreme (SL L 335, 13.12.2008., str. 99.).


title: Odluka Vijeća (ZVSP) 2021/2033 od 19. studenoga 2021. o izmjeni Odluke (ZVSP) 2019/97 za potporu Konvenciji o biološkom i toksičnom oružju u okviru Strategije EU-a za sprečavanje širenja oružja za masovno uništenje

text:
                  22.11.2021

                  HR

                  Službeni list Europske unije

                  L 415/29

         ODLUKA VIJEĆA (ZVSP) 2021/2033
         od 19. studenoga 2021.
         o izmjeni Odluke (ZVSP) 2019/97 za potporu Konvenciji o biološkom i toksičnom oružju u okviru Strategije EU-a za sprečavanje širenja oružja za masovno uništenje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 21. siječnja 2019. donijelo Odluku (ZVSP) 2019/97 (1) kojom je za projekte iz članka 1. te odluke predviđeno razdoblje provedbe od 36 mjeseci od datuma sklapanja sporazuma o financiranju iz članka 3. stavka 3. te odluke.

                     (2)

                     Razdoblje provedbe sporazuma o financiranju završava 4. veljače 2022.

                     (3)

                     Ured Ujedinjenih naroda za poslove razoružanja (UNODA), koji je odgovoran za tehničku provedbu projekata iz članka 1. Odluke (ZVSP) 2019/97, zatražio je 8. srpnja 2021. produljenje razdoblja provedbe te odluke za 12 mjeseci bez dodatnih troškova. Tim se produljenjem UNODA-i omogućuje provedba nekoliko projekata iz članka 1. Odluke (ZVSP) 2019/97, koja je bila odgođena zbog pandemije bolesti COVID-19.

                     (4)

                     Produljenje razdoblja provedbe projekata iz članka 1. Odluke (ZVSP) 2019/97 do 4. veljače 2023. nema utjecaja na financijska sredstva.

                     (5)

                     Odluku (ZVSP) 2019/97 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Članak 5. stavak 2. Odluke (ZVSP) 2019/97 zamjenjuje se sljedećim:

                  „2.   Ova Odluka prestaje važiti 4. veljače 2023.”.

            Članak 2.
            Ova Odluka stupa na snagu na dan donošenja.

            Sastavljeno u 19. studenoga 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2019/97 od 21. siječnja 2019. za potporu Konvenciji o biološkom i toksičnom oružju u okviru Strategije EU-a za sprečavanje širenja oružja za masovno uništenje (SL L 19, 22.1.2019., str. 11.).


Odluka Komisije od 18/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10234 - BAIN CAPITAL / CINVEN / LONZA SPECIALTY INGREDIENTS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 12/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10510 - APOLLO MANAGEMENT / K1 GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 08/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10500 - PSPIB / ADIC / LOCAL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 03/09/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10393 - BROOKFIELD / MODULAIRE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10468 - NREP / NOVO HOLDINGS / INDUSTRIENS PENSIONSFORSIKRING / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10501 - BOUYGUES / DESTIA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 18/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10520 - CUMMINS / CHINA PETROCHEMICAL CORPORATION / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 17/11/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10495 - WP / AP / T-MOBILE NETHERLANDS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)